Tényleg azt mondtad, „nagyapa”?
Vitorlát bonts! Zsilipeket lezárni!
Gémárbócot emelni, matrózok!
Átszállásra készülj!
A hajónk indulásra kész.
Mit jelentsen ez?
Nagyapa, ez az első hajóm!
Hogy leszel tengerész, ha erre pocsékolod az időd?
Nem leszek tengerész.
Kalóz vagyok!
Ne!
Nagyapa, ne!
Állj! A hajóm!
Ma kezdődik a kiképzésed.
- De előtte... - Engedj el!
Megebédelünk.
Ne, engedj el! Kalóz vagyok!
Vetődj!
- Mindenki rendben van? - Azt hiszem.
Nem vagyok rendben. Távolról sem.
Usopp, lőj vissza rájuk!
Vagy inkább meneküljünk el, ahogy csak tudunk?
Elmenekülni a Tengerészet elől? Soha!
Nami, húzd be az izévitorlát!
Nincs rá időnk. Ellopják a szelünket.
Ha mellénk húzódnak, végünk.
- Te vagy a navigátor. Csinálj valamit! - Zoro, oldalvitorlát be, élesen balra!
- Tudsz ágyút tölteni? - Persze, több ezerszer csináltam.
Csak pont ezt a típust nem ismerem.
- Melyik az oldalvitorla? - Az oldalsó!
Usopp, töltsd be az ágyúcsőbe, gyújtsd meg a kanócot,
aztán tűnj az útból!
Usopp!
Mi a...
Basszus!
Tiszta lővonalunk van. Tüzelési engedélyt kérek.
Ne süllyessze el!
Élve akarom elfogni őket.
Adja ide!
Kalózhajó,
a Tengerészet hatalmánál fogva
engedjék le a vitorlát, és adják meg magukat!
Soha!
Rendben, kölyök. Ahogy akarod.
Nem rossz, fiam!
Nem rossz.
Ez hihetetlen volt!
- Megmentettél! - Nem mondtad, hogy ilyet is tudsz.
Én sem tudtam.
Igen!
Nami, vigyél minket innen!
Rajta vagyok.
Tűnjünk el!
- Hogy bírta a hajó? - Szétment a korlát.
Kisebb károk. Lehetett volna rosszabb.
- Lehetett volna jobb. - Nem látok tengerészeket.
Semmit nem látok a ködben.
Kell egy hely, hogy meglapuljunk a tengerészek erősítése elől.
Haszontalan a térkép a ködben.
- Mit mondott Luffy? - Az orron van.
Néma, mióta elmenekültünk.
Valakinek beszélnie kell vele. Erről, és a másik dologról is.
- Milyen másik dologról? - Na vajon?
Arról, hogy a Tengerészet altengernagya a nagyapja.
Ja, hogy arról.
Nem ismerem annyira a srácot.
Nem tűnik nagy számnak.
Te vagy az első tiszt. Ez a te munkakörödbe esik.
Legyen.
Hogy vagy?
Jól. Csak megsérült a kalapom a csatában.
Rendben.
- Akarsz beszélni a csatáról? - Nem.
Megbeszéltük.
- Szerintem minden rendben. - Megkérdezted egyáltalán?
Érzitek ezt?
Mit kellene?
Illatot hoz a szél.
Van benne vaj.
Szójaszósz.
És hús.
Semmit nem érzek.
- Agysérülése lehet? - Ezen gyakran tűnődöm.
Luffy, jó móka az illatkövetés, de ki kell jutnunk a ködből.
Tudom, de étel szagát érzem,
ami azt jelenti, hogy valaki valahol főz.
Öt fokot jobbra!
Nem! Három fokot vissza balra.
Ha ételről van szó, hirtelen megtanul navigálni.
Mi ez?
Ez föld?
Nem lehet. Erre nincsenek szigetek.
Mi az a...
baratie?
Mindenki a halas hajóhoz megy.
Az illat! Szerintem ez egy étterem.
Akkor megvan a következő lépés.
Álcázzuk a hajót?
Visszahajózunk Szirupfalvára?
Nem.
Eszünk!
Remélem, van pia is a halon.
Üdv a Baratie-n! Miben segíthetek?
- Üdv! Hol ehetünk? - Van foglalása, uram?
- Muszáj az? - Telt ház van.
Felírhatom a várólistára, de három hét hosszú.
Talán megnézhetné újra a könyvét.
Nem jó ötlet elküldeni a kalózok leendő királyát.
És az ki lenne, uram?
Monkey D. Luffy.
Talán hallott már róla?
- Ebben az esetben kerítünk egy asztalt. - Igen! Tudtam.
Három hét múlva.
Bocsásson meg nekik! Idióták.
Természetesen.
- Erre tessék, hölgyem. - Látod? Mindig bejön!
Berakhatom a kardjait a ruhatárba, uram.
Nem gond.
Rendben.
Tessék, az étlap. A pincér nemsokára érkezik.
Vajon milyen kajájuk van?
- Mozgás, rád várunk! - Ki kell hűlnie a szósznak.
Ez nincs az étlapon.
- Kreativitásnak hívják. Nem értheted. - Megbeszéljük odakint?
Táncolni akarsz? Már kinéztem a szöszit a nyolcas asztalnál.
Inkább a menüt nézegesd!
Akármi is ez, a főnöknek nem fog tetszeni.
Rendelés kész!
- Ez mi a fene? - Kékúszó-keringő sautének neveztem el.
Elefánttonhal, pirított spárga és édes szójaszósz-redukció.
Valóban?
- Aha. - Szerintem egy tányér szar.
Akkor szolgálunk fel a Baratie-ban ilyet, kis csíra, amikor befagy a pokol.
Ha még egy bélszínt közepesre sütök, belehalok az unalomba, te vén seggfej!
- Az van a menün. - Sértés a hús felé.
Nem szereted az étlapot főzni? Szívesen adok más munkát.
Sőt, nem kell a konyhában dolgoznod.
Menj felszolgálni. Nyomás!
Mondom, ez az én asztalom.
A konyha mellett, hogy érezzem az illatokat.
Inkább ülj a teraszra! Így csak a te szagod érzem.
Uraim!
Ismerik a szabályt. Nem pazarlunk ételt, és a Baratieben nincs verekedés.
Nem verekedés lesz itt. Csak megölöm.
Azt megnézem!
Csapolok mindkettőjüknek egy Ithürzburger Steint.
Rendben, elfogadom.
- Miután elnézést kért. - Csak a holttestemen át.
Jó bunyós.
Nincs ok aggodalomra. Kérem, folytassák a vacsorát!
Csá, üdv a szar éttermünkben, ahol a hangulatnál csak az étel rosszabb.
Sanjinak hívnak. Mit hozhatok?
- Mindenből egyet. - Italt?
A koktéljaink segítenek leküzdeni a kaját.
Jó a marketing.
Elnézést, hölgyem, nem láttam. Kínálhatom aperitiffel?
Több ritka évjáratú Micqueotunk van. Vagy egy pohár umeshut szeretne?
Tudja, édeset az édesnek.
- Viszket a szemed? - Csak elvakított a szépsége.
Egy sört kérek. Többiek?
- Két sört. Általában hármat... - És egy tejet.
Három sör és egy tej. És a hölgynek?
Vizet.
Szénsavas, mentes, ásványi? Jéggel vagy jég nélkül?
Normális vizet normális pohárban. Kösz.
Hozom is.
- Mi az? - Semmi.
Hölgyem. Bocsásson meg, hölgyem!
A hölgy kristálypohárban szeretné a vizet,
vagy egy aranyserleg nyerné el a tetszését?
Naminak pasija van!
Rettenetesek vagytok.
Kárjelentést!
Haladunk, de javításra szorul a hajó.
Meg kell erősíteni a...
- Mikor indulhatunk? - Egy nap múlva.
Uram, a 77. tengerészezred a közelben gyakorlatozik.
- Hamar itt lehetnek. - Nem.
Nem kell segítség.
- Ha késlekedünk, Luffy nyomát vesztjük. - Nem kérünk segítséget.
Megoldjuk a saját gondunkat.
Halló!
Mihawk, megzavartam valamit?
ÉLVE VAGY HOLTAN
A VILÁGKORMÁNY VISSZAVONTA A VÉRDÍJAT
Csak elütöm az időt.
Mit tehetek érted, altengernagy?
Van számodra egy testhez álló feladatom.
Ki a préda?
Egy Luffy nevű ifjú titán.
Kalóznak képzeli magát.
Nem hangzik nagy kihívásnak.
Ne becsüld alá! Teljesen kiszámíthatatlan.
Egy pillanat!
Elég lesz.
Ideje véget vetni ennek.
ÉLVE VAGY HOLTAN DON KRIEG
Megölted az embereimet, elpusztítottad a flottám.
Mit akarsz tőlem?
Felébresztettél a szunyálásból.
Akkor aludj örökké!
Lelombozó utolsó próbálkozás.
Elnézést, altengernagy.
Felkeltetted az érdeklődésemet. Merre tartsak?
A Keleti Kék-tengerre. A Sambas régióba.
És Mihawk,
mindenképp élve hozd el!
Egy falat se fér belém.
De olyan finom!
- Igazad van. - Egy hétig nem leszek éhes.
- Rendeljünk desszertet? - Nekem már van.
Jut eszembe, mondjunk tósztot! Fogjátok a poharatokat!
A legjobb legénységre a tengereken, és a győzelmünkre! Igen!
Bocs, pontosan melyik győzelmünkre?
A tengerészek ellen. Az első csatánk volt, és nyertünk!
Nem tudom, hány csatában vettetek részt...
- Legalább két tucatban. - ...de ez tragikus volt.
Felkészületlenek voltunk.
- A tenger alján kellene nyugodnunk. - De nem ott vagyunk! Luffy megmentett.
Tényleg kikerüljük a forró kását?
Nem jutott eszedbe megemlíteni, hogy a nagyapád tengerész altengernagy?
Nem erre szerződtem.
Megtámadtál egy tengerészbázist. Attól nyilván célpont leszel.
Én észrevétlenül loptam volna.
Ellenben te szétverted a parancsnok irodáját.
A számla, uram.
Köszönöm, barátom.
Nem, uram. Én köszönöm!
Nem örülök, hogy üldöznek a tengerészek,
de megmutattuk nekik, hogy kiállunk magunkért.
Hogy ez a legénység mindennel elbír.
Ki a fene az a Monkey D. Luffy?
Itt!
Úgy látom, nem érted a házirendet,
de a Baratie nem kínál hitelt.
Aki eszik, az fizet.
Nem, te nem érted.
Már kifizettük a vacsorát. Csak még nem adtam oda a pénzt.
Ez hogy lehet?
Add a kincsszámlámhoz!
Az mégis mi lenne?
Most még nem tűnök nagy számnak, de a kalózok leendő királyához beszélsz.
Amint megtalálom a One Piece-t, idejövök, és kamatostul rendezem a számlát.
Jobb ötletem támadt.
Kell egy ital.
Mondasz valamit.
A kalózok leendő királya lesz az új mindenesem.
Mosogatással fizeted ki a tartozásod.
- Az összeset? - Kezdetnek.
Amit a barátaiddal megettetek, az egy évnyi mosogatásba kerül.
Nekikezdenék a helyedben. A következő műszak egy óra múlva jön.
- Mégis, mit művelsz? - Elegem van.
Vedd vissza a zakót! Még tart a műszakod.
- Engedj főzni, vagy lelépek. - Felőlem a pallóról is leléphetsz.
Ha ilyet készítesz, az mindig a szemétben fog kikötni.
Kirúghatsz a konyhából, de sosem leszek pincér.
Nem baj. Szakács nem lehetsz az éttermemben.
Érted?
Lassíts kicsit!
Szerintem nincs is benne pia. Édességíze van.
Amikor utoljára ezt mondtam, az asztal alatt ébredtem.
Arany van a poharad alján?
Végig azt bámulod.
Ti tényleg nem akadtatok ki Luffyra?
Igen. Szólnia kellett volna.
De ha nem tűnt volna fel, mindenhol ellenségeket szerzünk.
Pszichopata bohócok, gyilkos inasok. Mit számít egy altengernagy?
Nem érted.
Nem kaphatnak el. Közel vagyok a...
Kértek még egy kört? Én fizetek.
Zene füleimnek.
A második legjobb rumot kérem.
- Mást is? - Igen.
Ha a Conomi-szigetekre akarok utazni, kivel beszéljek?
Én lennék az.
Nem olcsó.
- Hatezer. - Van elég Berrym.
A barátaid is jönnek?
Nem. Csak én.
A 22-es mólónál vagyok. Hajnalban indulunk.
Tudom, hogy még megbánom, de mi a baj?
Semmi.
Amit Szirupfalván mondtál
Garpról.
- Kezdem azt hinni, igazad van. - Mi ez, a szülinapom?
Nyilván igazam van.
Ismersz Mihawk nevű embert?
A világ legjobb kardforgatóját? Aki jobb a pengével, mint valaha bárki?
- A Hét Tengeri Hadúr egyikét? - Hadúr?
Sok évvel ezelőtt volt hét hihetetlenül hatalmas kalóz,
az egyik rosszabb a másiknál.
Uralták a tengereket, mindenkit terrorizáltak.
A Világkormány megtámadhatta volna őket, de abból totális háború lett volna.
Rájöttek, hogy hasznosabb, ha közel tartják őket, szövetségesként.
Úgyhogy alkut kötöttek, összedolgoznak.
Miért dolgoznának a tengerészek kalózokkal?
Így nem szennyezik be a kezüket.
Cserébe a Hadurak szabad kezet kaptak.
Kalózkodáshoz?
Illegális kalózkodáshoz?
Koby, lehet, hogy tudsz csomózni,
de szart se tudsz a világról.
Hé, mindenes,
hogy haladsz a tányérokkal?
Soha nem fogynak el.
Az öreg nem egy egyszerű eset.
- Biztos megbántad a hitelt. - Nem szoktam megbánni dolgokat.
- Nem nézek a múltba. - Mázlista.
Én néha, ha előre akarok nézni, csak hátra látok.
- Mióta vagy pincér? - Szakács vagyok.
A Kék-tenger legjobbja.
Nem mintha számítana. Amíg az öreg a főnök, nem főzhetek.
- De hihetetlen jót főztél! - A Kékúszó-keringő sautét?
- Igen. - Megkóstoltad?
Nyilván! Ínycsiklandónak tűnt.
Még finomabb, mint ami az étlapon van.
Nagyon jó szakács vagy. Miért használ Zeff pincérnek?
Mert irigy rám.
Főszakács lehetnék. De az öreg mellett reménytelen.
Tehát ez az álmod.
- Hogy a Baratie főszakácsa legyél. - Nem.
De szeretsz főzni. Csak nem itt akarsz?
Van egy hely,
ahol mind a négy tengerről találni hozzávalókat.
Keletről, nyugatról, északról és délről. Nagy Kéknek hívják.
Senki nem tudja, hol van,
de eddig ismeretlen halak élnek ott.
Ritka hínárfajták. Fűszerek, amiket még sosem kóstoltak.
Paradicsom a szakácsok számára, és egy nap megtalálom.
Ez az álmom.
Ha szakács akarsz lenni, legyél az!
Ne hagyd, hogy egy makacs vénember az álmod útjába álljon!
Szállj szembe vele! Mondd el, mit gondolsz!
Bonyolultabb ennél a helyzet.
A bonyodalmakat sem bírom.
Segítség!
Kérlek!
Segítsetek!
- Jól vagy? - Nagyon éhes vagyok. Kérlek!
Rendben. Mit szólsz egy sózott húsos sült rizshez?
- Mit művelsz? - A Baratieben mindenki eszik.
És ki fizet ezért? Pénzből élünk.
Nem etethetünk meg ingyen minden szerencsétlen kalózt.
Aki éhes, azt megetetem.
- Zeff kirúgott a konyhából. - De nincs itt az öreg.
Ahogy érzed.
Egy hétig sodródtam.
Megmentetted az életem.
Nem csak jó szakács vagy. Jó ember is!
Ha Zeff nem értékeli ezt, csatlakozz az én legénységemhez!
Komolyan beszélek.
Bocsi, mindenes! Már van munkám.
De nem szereted.
És tuti séf kell, hogy megtaláljuk a One Piece-t.
A One Piece-t?
Igen, meg fogom találni, és én leszek a kalózok királya.
Mi is azt kerestük.
Egy hatalmas kalózarmada tagja voltam.
A kapitány mindent megtett Gold Roger kincséért,
de a Grand Line-nal nem bírt.
Ötven hajót és ötezer embert vesztettünk.
Csak én éltem túl.
Mentsd magad!
Felejtsd el a One Piece-t!
Bizonyos értelemben egész kecses.
Mint egy mániákus, koordinálatlan...
- Tengeri csiga. - Azaz.
Arra hasonlít. Nézz csak rá! Semmi gondja a világon.
A te válladat mi nyomja ennyire?
- El se hinnéd. - De, igen.
Lefogadom, hogy többet tudok rólad, mint te rólam.
- Persze. Nyitott könyv vagy. - Bebizonyítod?
Ha kitalálok rólad valamit, iszol.
Ha kitalálsz rólam valamit, én iszom.
Kezdhetjük!
- Mondj el rólam mindent! - Lefogadom, nagyvárosban nőttél fel.
Szélhámoskodtál.
Menő bárokban lógtál, mint ez.
- Szomjas lehetsz. - Szóval tévedek?
Egy faluban nőttem fel. Szinte falu se volt.
Csak egy pár ház egy mandarinliget közepén.
Igyál!
- Te jössz. - Oké.
De már Narancsvárosban átláttam rajtad.
Gyerekként tuti nem voltak barátaid.
Voltak barátaim.
A kardok nem érnek.
Volt egy barátom.
Eggyel több, mint nekem.
Igyunk!
Visszajöjjek később, uram?
Ne.
Mindjárt végzek.
Mi az, kadét?
Dracule Mihawkot küldi Luffy után?
Csúnya szokás a hallgatózás.
De hallottam, uram.
- Pár kalózra nem vonatkoznak a szabályok. - És az óceán kék.
- Van még valami? - Csak...
Az emberek védelmére esküdtem. Hogy mindenkivel a törvény szerint bánok.
Ha nem így van...
nem akarok tengerész lenni.
Üljön le, fiam!
Több mint 50 éve léptem be a Tengerészetbe.
Zöldfülű újoncként, mint maga.
Egyszerű ideáljaim voltak, de alkalmazkodtam,
mert a világ nem egyszerű hely.
- Más emberekre más törvények vonatkoznak. - Ez nem fair!
Valóban nem.
Döntse el, hogy tud-e így élni.
Lehetnék flottatengernagy, de nem fogadtam el az előléptetéseket.
Tudja, miért?
Azt kellene tennem, amit mások mondanak.
Nem lennék szabad.
Érti?
Igen, uram.
A világ nem fair.
De csak a Tengerészet áll a rend és az anarchia között.
Szóval, hadd kérdezzem meg...
el tudja ezt fogadni?
Azt hiszem.
Az egyenruha.
Egyre jobban áll magán.
Aztán ránk fogták a legnagyobb, legdurvább ágyúikat.
De nem féltem, mert én vagyok a Keleti Kék-tenger legjobb lövésze.
Szóval rájuk lőttem.
És újra!
És újra.
Levittem a keresztárbócukat. Halott tengerészek a vízben.
Köszönhetően a nagyszerű Usopp kapitánynak.
Szóval te vagy a kapitány?
Hát, igazából nem.
De eltereltem a figyelmüket, hogy Luffy, aki a hivatalos kapitány,
visszalökhesse az ágyúgolyót. Bumm!
Szívesen megismerném ezt a Luffyt.
Jó.
Gyere, bemutatom az egész legénységet.
Srácok, ő az új legjobb barátom.
- Hogy is hívnak? - Melyikőtök Monkey D. Luffy?
Ki kérdezi?
Dracule Mihawk vagy.
Elintéznivalóm van a kapitányotokkal. Ha jót akartok, adjátok át!
Egy Luffyt sem ismerünk. Ugye, Zoro?
Zoro?
Gyermekkorom óta követem a karriered.
- Megtiszteltetés, hogy végre találkozunk. - Köszönöm.
Ezért sajnálattal közlöm a hírt, hogy holnap...
meg fogsz halni.
Hogy mi?
Én, Roronoa Zoro, párbajra hívlak.
Halálig.
Sosem hallottam rólad.
Én vagyok a Démon, a kalózvadász.
De az életem álma az, hogy párbajban legyőzzelek,
és én legyek a világ legjobb kardforgatója.
- Komolyan gondolod. - Fogadd el a kihívásom!
Meglátod, milyen komolyan.
Legyen.
Holnap hajnalban.
És amikor végeztem veled, kalózvadász,
elviszem a kapitányodat.
Ez meg mi a fene volt?
Rendben, végeztünk?
Rettenetesen dolgozol. De csinálod, amit mondok.
Ha azt hiszed, Sanji feladja miattad az álmát, felejtsd el!
- Tessék? - Hallottad.
Elveheted a munkáját, de mindig főzni fog!
- Tényleg? - Igen, tényleg.
Idesodródott egy éhező kalóz, és tudod, mit tett Sanji?
Főzött neki, itt a konyhádban.
Mert a szabályaid kevésbé érdeklik, mint egy éhes ember megetetése.
Megetette, mi?
Milyen jó gyerek.
Luffy, baj van.
Talán meggyőzheted, hogy lefújja.
- Nem teszem. - Láttad, mekkora a kardja?
- Szasimivé aprít. - Mi folyik itt?
A nagy, gonosz tengerész nagyapád egy Tengeri Hadurat küldött érted,
és menekülés helyett Zoro párbajra hívta.
Elfogadta.
Egy légy vagy a számára. Lecsap és elfelejt.
- Vagy legyőzöm. - Nem fogod.
- Azt nem tudhatod. - Kellene még egy ital.
- Szólj, hogy megöleti magát. - Szólj, hogy hagyjon békén!
Lehet, hogy nem jó ötlet, Zoro.
- Amikor találkoztunk, mit mondtam? - „Miért akarnék kalózosdit játszani”?
- Nem. - „A fajtádat gyilkolom”?
Nem. Gondolkozz...
Megfogadtad, hogy a világ legjobb kardforgatója leszel.
Az egyetlen módja, ha megvívok Mihawkkal, és elveszem a címét.
És pont ezt tervezem.
Akkor is, ha közben meghalsz?
Csinálnál valamit?
Ez az álma, Nami.
Nem állhatok egy álom útjába.
Mi kell neked?
Mondjam, hogy te vagy a legjobb? Te vagy az. Oké?
A legjobb vagy, akit valaha láttam, de őt nem tudod legyőzni. Veszteni fogsz.
Mit érdekel ez téged?
Mert a barátom vagy, te barom!
Te mondtad, nincsenek barátaid.
Nos,
beszállsz?
Monkey D. Luffy!
Meglepő, hogy a Tengerészetnek ilyen kicsi csomaghoz is szüksége van rám.
- Bár tetszik a kalapod. - Elég lesz.
Kezdjük!
Az meg mi? Kardpárbajra hívtalak.
Nem lövök nyúlra ágyúval.
Nem vagyok nyúl.
Azt majd meglátjuk.
Hátrálni kényszerülsz?
Aligha.
Erős vagy.
- De a vívás nem csak az erőről szól. - Hallgass és küzdj!
Olyan vagy, mint egy béka egy kútban. Brekeke.
Egyikünk lesz a világ legnagyobb kardművésze.
Miért nem hátrálsz?
Nem tehetem...
vagy örökké elvész az álmom.
Bátor vagy, azt meg kell hagyni.
Ezért megtisztellek azzal, hogy Yoruval öllek meg.
Ez már valami.
Gyerünk!
Legyőztelek! Miért erőlködsz?
A háton ejtett seb a harcos legnagyobb szégyene.
Nagyszerű.
Zoro!
Monkey D. Luffy, mi a célod?
Én leszek a kalózok királya!
A kalózok királya?
Az álnokabb út még az én legyőzésemnél is.
Nem érdekel.
Azzá fogok válni.
Talán igen.
Jól jön a világnak egy kis káosz.
Roronoa Zoro,
nincs még itt a halálod ideje.
Erősödj meg, aztán keress fel!
Várni fogok rád.
Sok vért veszít.
Meggyógyul!
Zoro, hallasz?
Azt mondta, nincs itt az ideje.
Luffy!
Ha nem sikerült a világ legjobbjává válnom...
akkor csalódsz bennem.
Ugye?
Nem csalódok benned.
Soha...
többé.
Mostantól...
amíg legyőzöm őt.
Hogy a legnagyobb kardforgató leszek.
Soha többé nem veszítek!
Zoro?
Zoro!
A feliratot fordította: Kalmár Dávid